שלמה דוד פוזנר

הרב שלמה דוד פוזנר (בז'שקובסקי) (ח' בכסלו ה'תרי"ב, 1851 - ט"ז באב ה'תרצ"ה, 13 באוגוסט 1935) היה רב פולני־אמריקאי, מרבני העיר ולוצלאווק ורב בג'רזי סיטי, ניו ג'רזי. מחבר "אשד הנהר". פעיל ציוני.

 ביוגרפיה 
נולד בולוצלאווק, פולין, ליצחק וגיטל. למד בחדרים, וכן אצל רב העיר הרב יוסף חיים קרא מחבר "מנחת שבת" ו"קול אומר קרא", רבו המובהק, שהיה מפורסם בפולין גם בהשכלתו הכללית.

כבן 12 נפטר אביו. עד גיל 15 למד בישיבת לנטשיץ, אצל הרב אברהם שלזובר מחבר "באר יהודה" ואצל הרב יעקב קוצ'ינסקי. למד שלוש שנים נוספות בישיבת קולו (קויל) אצל הרב שלמה הלוי (ר"ש פוזנר, תלמיד ר' עקיבא איגר) ואצל בנו הרב אברהם, לימים אב"ד זגורוב. באותה תקופה השתלם בעברית וגרמנית. לאחר מכן שב לעיר מולדתו ולוצלאווק ולימד תלמידים שונים.

לאחר נישואיו בתרל"ב התפרנס מחותנו, המשיך ללמוד וללמד, ודרש בקביעות בפני ציבור בולוצלאווק. כאשר פרנסת חותנו הצטמצמה, מיאן להפצרת רבו רי"ח קרא לשמש ברבנות, ופתח חנות. לאחר שישה חודשים ירד מנכסיו, והוא מונה בידי רבו ופרנסי הקהל לשו"ב. הוא החזיק במשרה זו 28 שנה ונקרא על שמה "ר' שלמה דוד שוחט", אולם רוב יומו הוקדש ללמוד וללמד תורה. בערך בשנת תרס"ד חלה בידו והחל לשמש כמשגיח ומו"צ בלבד.

בשנת ה'תרמ"א כתב: . היה מראשי הציונים בעירו. ייסד אגודות למענה בוורשה, לוד'ז, לובלין, פלוצק ועוד ערים ועיירות. שימש כציר לקונגרס החמישי הציוני בבזל תרס"ב (1901). ביקר בארץ ישראל מפעם לפעם.; זאת תורת הבית – ישיבת חיי עולם, ירושלים תרפ"ט, עמ' 51–52; אפריון תרפ"ז, עמ' 326

על יחסו לתנועה הציונית ניתן ללמוד מתוך מכתבו אל הרב חיים הירשנזון, ביחס להצהרת בלפור:

בקיץ תרס"ז (1907), לאחר ששישה מילדיו היגרו לארצות הברית, ובעקבות חשדנות הולכת וגוברת של השלטונות הרוסים נגד פעילות ציונית, עזב אף הוא את פולין והחל לשמש כרב, מורה ודיין בקהילת "תפארת ישראל", ג'רזי סיטי, ניו ג'רזי. נחשב כאחד "מזקני וחשובי הרבנים באמריקה". תמך בתנועת המזרחי באמריקה, והיה חבר ב"עזרת תורה".לוח היובל של עזרת תורה, ניו יורק תרצ"ו

בשנת ה'תרצ"ב הדפיס בניו יורק את ספרו "אשד הנהר". בספרו הרבה לדרוש אודות נושאים אקטואליים הקשורים לתחיה הלאומית בארץ ישראל. לדעתו חיי יהדות שלמים מורכבים משלשה חלקים: תורה, חכמות כלליות, ולאומיות: 

בשנותיו בפולין פרסם מאמרים תורניים ב'המגיד', 'המליץ', 'המאספים', 'תורה מציון', 'אור תורה' ו'הפסגה', לעיתים תחת שם העט דב"ש. בשנותיו באמריקה פרסם מאמרים ב'אוצר ישראל', 'שומר ישראל', 'יגדיל תורה', 'המצפה' ו"דער אידישער וועכטער".; ;  כן נותרו ממנו כתבי יד רבים. התכתב בהלכה עם הרב שלום אלחנן יפה,אשד הנהר, ניו יורק תרצ"ב, עמ' 193–200 הרב אברהם אהרון יודלביץ,שו"ת בית אב רביעאי, יו"ד, סי' לא, כרך א, ניו יורק תשע"ו, עמ' קסז; בית אב חמישאי, דעת אברהם – יו"ד סי' רמט, כרך ב, ניו יורק תשע"ו, עמ' לז הרב יוסף שוורץ,מועד כל חי, ניו יורק תשנ"ד, עמ' מב-מד ועוד.

 חיים אישיים 
החל מתרל"ב ובמשך יותר מ-50 שנה היה נשוי לגיטל, בת עירו (לבית מייזנר). ממנה תשעת ילדיו: אהרון, אריה ליב, יצחק (נפטר בן 45 על פני אביו), מרדכי יוסף, חנוך, פרידא (נישאה לאלחנן יוסף בורנשטיין), שרה (נישאה לנוח אונגר), פיגה (נישאה לדוב בער נוטקיס), יוטא (נישאה לדוד סמט). בשנת תרפ"ח נישא בשנית לגולדה, בת דודו (אחי אמו) יחזקאל הלוי.אשד הנהר, עמ' 7

 לקריאה נוספת 
 'פאזנר הרב ר' שלמה דוד', בתוך: בן ציון אייזנשטאט, דורות האחרונים א, ניו יורק תרע"ה, עמ' 269–274
 הרב שלמה דוד פוזנר (בז'שקובסקי), 'אוטוביוגרפיה', בתוך: 'ולוצלבק והסביבה', תל אביב תשכ"ז, עמ' 541–544
 'הרב ר' שלמה דוד פוזנר זצ"ל', שערי ציון [טו, י-יב], תמוז-אלול תרצ"ה, עמ' לה

 הערות שוליים 

קטגוריה:רבנים פולנים
קטגוריה:רבנים אמריקאים
קטגוריה:יהודים שהיגרו מרוסיה לארצות הברית
קטגוריה:רבני הציונות הדתית
קטגוריה:רבני המזרחי
קטגוריה:עורכי אנציקלופדיה אוצר ישראל
קטגוריה:אישים שהשתתפו בוועידות הקונגרס הציוני העולמי
קטגוריה:אמריקאים שנולדו ב-1851
קטגוריה:אמריקאים שנפטרו ב-1935